**Sportközgazdász mesterszak**

**Záróvizsga témakörök**

* A hivatásos csapat sportok sportközgazdasági jellemzése (ligák. versenyegyensúly, bizonytalan kimenet, a sporteseményt helyszínen megtekintő nézők keresletének jellemzői, a hivatásos munkaerő piaca).
* Sportszervezetek számviteli sajátosságai. Labdarúgó vállalkozások nemzetközi licencia eljárásainak számviteli vonatkozásai.
* Sportszervezetek fajtái, csoportosításuk tevékenység, finanszírozás, szervezeti forma és egyéb lehetséges módszerek szerint, valamint a sportszervezetek szervezeti felépítésének sajátosságai, vezetésük.
* A sportpiac makro- és mikrokörnyezeti elemzése, illetve a marketingkutatás és az SZCP marketing sportban betöltött szerepe. Marketingmix megjelenése a sportban.
* A Business-to-Consumer sportszolgáltatásokban létrejövő fogyasztói érték és a közös értékteremtési folyamat jellemzői. A Business-to-Consumer sportszolgáltatásokban létrejövő fogyasztói elégedettség jellemzői és a szurkolói lojalitás modellje. A Business-to-Consumer sportszolgáltatások fogyasztói azonosulásának és a fogyasztói élmény jellemzői.
* A sportszolgáltatások rendszerének jellemzői, a szolgáltatás formatervezés és a sportszolgáltató szervezet sajátosságai. A sportszolgáltatások minőségének jellemzői.
* A versenysport szerepe a modern társadalmunkban. A sportesemények, megarendezvények társadalmi, politikai és gazdasági szerepe, szerepvállalásai, eszmeisége.
* A szabadidősport társadalmi hasznossága. (Szabadidőst és az egészséges életmód. Az egészségmegőrzés a szabadidő aktív eltöltése - hatása a társadalomra. Szabadidősport hatása a gazdasági versenyképességre.)
* Biztosítási szempontból amatőr és hivatásos sportoló. A sportszervezetek vezető tisztségviselői számára szükséges biztosítások jellemzői. A sportbaleset és a sportsérülés különbségei és azonosságai. A sportsérülések leggyakoribb formái biztosítási szempontból.
* A sportolói életpálya szakaszainak és az egyes szakaszok közötti átmeneteknek a jellemzői. Az élsportolók civil életbe történő beilleszkedésének kihívásai, buktatói, valamint a karriertervezés jelentősége.
* A pénz időértéke, jövőérték, jelenérték, évjáradék, örökjáradék kalkuláció a sportszervezetek példáin keresztül. Beruházási döntéseket támogató diszkontáló és nem diszkontáló módszerek a sportszervezetek példáin keresztül.
* A controlling célja, feladatai, szerepe a szervezetek életében. A controlling módszertani lehetőségei sportvállalkozások életében.
* Mutassa be az üzleti terv felépítését és az üzleti tervvel szemben támasztott követelményeket.
* A problémamegoldás folyamata, annak megközelítési lehetőségei, fontosabb szakaszai. A döntéshozatal sajátosságai a bizonyosság, kockázat és bizonytalanság összefüggésében.
* Egy szabadon választott sportág példáján keresztül a sportra történő berendezkedés és a működtetés költségei (befektetett eszközök, forgóeszközök) valamint a lehetséges bevételek forrásai.

Debrecen, 2021. április 20. Dr. Bács Zoltán

szakvezető